Çmimi i madh i Malajzisë 2009

Çmimi i madh i Malajzisë 2009 (zyrtarisht XI Petronas Malaysian Grand Prix) ishte një garë e Formula Një e zhvilluar më 5 prill 2009 në Cirkuitin Ndërkombëtar të Sepangut, Sepang, Malajzi. Ishte gara e dytë e sezonit 2009 të Formula Një. Gara do të ishte me 56 xhiro, por vetëm 31 u zhvilluan për shkak të shiut të rrëmbyeshëm që përmbyti pistën. Jenson Button, piloti i ekipit Brawn GP, u shpall fitues, pasi e kishte nisur garën nga pol pozita. Nick Heidfeld u rendit i dyti me BMW Sauber kurse Timo Glock me Toyota i treti.

Pilotët morën vetëm gjysëm e pikëve, kjo për shkak se gara nuk u zhvillua në 75%, që është kriteri minimal për të dhënë pikët e plota. Kjo gjë ndodhi për herë të pestë në historinë e Formula Një dhe për herë të parë që nga Çmimi i madh i Australisë 1991. Distanca e garës ishte vetëm 171.833 km (106.772 mi), gara e pestë më e shkurtër në historinë e Formula Një. Brawn GP u bë konstruktori i dytë në histori pas Alfa Romeo (në sezonin 1950) që fiton dy Çmime të mëdha të para ku merr pjesë.

Raporti
Sfondi
Pasi fitoi garën hapëse të sezonit në Australi e zhvilluar një javë më parë, Button udhëheqte renditjen për pilotë me 10 pikë, dy më shumë se shoku i skuadrës Rubens Barrichello dhe katër më shumë se italiani Jarno Trulli. Shoku i tij i skuadrës Glock ishte i katërti kurse Fernando Alonso renditej i pesti duke plotësuar pesë vendet e para. Brawn GP ishte në krye të renditjes për konstruktorë me 18 pikë, 7 më shumë se ekipi japonez Toyota dhe 14 më shumë se Renault. Williams dhe Toro Rosso renditeshin respektivisht në vendin e katërt dhe të pestë.

Orari i garës u zhvendos me dy orë përpara, nga 15:00 me orën lokale (07:00 UTC) në 17:00 me orën lokale (09:00 UTC). Organizatorët e garës e përjashtuan mundësinë që gara të zhvillohej natën, në një rresht me Çmimin e madh të Singaporit 2008, për arsye monetare.

Praktika dhe kualifikueset
Tre seanca praktike u mbajtën para garës; e para u zhvillua në mëngjesin e së premtes dhe e dyta në mbasdite. Të dy seancat zgjatën 1 orë e 30 minuta në pistë të thatë dhe me mot të qëndrueshëm. Seanca e tretë u zhvillua të shtunën në mëngjes dhe zgjati 1 orë, edhe kjo me pistë të thatë dhe mot të qëndrueshëm. Nico Rosberg dhe Kazuki Nakajima i dhanë Williamsit një rezultat një-dy në seancën e parë me kohët 1:36.260 dhe 1:36.305 minuta respektivisht. Në seancën e dytë, pilotët e Ferrarit, Kimi Räikkönen dhe Felipe Massa, ishin më të shpejtët me kohët 1:35.707 dhe 1:35.832 minuta. Pas 18 xhirosh, vendqëndrimi i Räikkönen në makinë filloi të nxirrte tym, edhe pse Ferrari nuk publikoi asnjë deklaratë zyrtare, kishte raportime se sistemi i rikuperimit të energjisë kinetike (KERS) ishte tejnxehur.

Jenson Button dhe Brawn GP mori pol pozitën e dytë rresht duke lënë mbrapa Jarno Trullin me Toyota. Piloti tjetër i Brawn Rubens Barrichello u rendit i katërti (i treti pasi penaliteti i Sebastian Vettel u mor në konsideratë), por në fund u rendit i teti për shkak se u penalizua me pesë pozicione për shkak të ndryshimit të kutisë së shpejtësisë. Në gabim në strategji bëri që Massa të mos kualifikohej dot në seancën e dytë të provave zyrtare. Në një intervistë me Rede Globo, piloti tha se ai dhe ekipi menduan se koha fillestare e vendosur në senacën e parë do të ishte e mjaftueshme për të kaluar, dhe se nuk kishte dëshirë të bënte xhiro shtesë për të kursyer motorrin e makinës. Megjithatë, ky parashikim nuk rezultoi i saktë dhe Massa e nisi garën i 16ti.

Gara
parapamje|djathtas|Jenson Button u nis nga pol pozita, por Nico Rosberg (në vendin e katërt) bëri startin më të mirë dhe kryesoi për herë të parë në karrierë, në kthesën e parë.
parapamje|majtas|Robert Kubica u tërhoq në xhiron e dytë pasi motorri i tij u prish.
parapamje|djathtas|Pozicionet e sakta të Jenson Button, Nick Heidfeld dhe Timo Glock në xhiron e fundit të kryer të garës.

Fillimi i garës ishte pa probleme për të gjithë pilotët, përveç polakut Robert Kubica, i cili u tërhoq në xhiron e dytë për shkak të problemeve me motorrin. Nico Rosberg me Williams, i cili u nis i katërti, kishte marrë kreun e garës pas kthesës së parë, i ndjekur nga Jarno Trulli dhe Fernando Alonso, i cili përdori sistemin KERS për të lëvizur nga pozicioni i dhjetë; Jenson Button me Brawn bëri një start të dobët dhe zbriti në vendin e katërt. Në kthesën e pestë, McLaren i Heikki Kovalainen e mori kthesën gjerë dhe rrëshkiti, duke u tërhequr herët nga gara.

Pavarësisht një starti të ngadaltë, Button kapi dhe parakaloi Renaultin e rëndë të Alonsos në kthesën 13të dhe më pas sinjestroi Trullin. Rosberg dhe Trulli hyn më herët në bokse për karburant se Button, i cili arriti t'i kaloj pas raundit të parë të pit stopeve, duke marrë kryesimin. Shiu nuk ishte dalluar ende, por Kimi Räikkönen hyri në bokse dhe ndërroi setin e gomave, duke vendosur goma shiu. Megjithatë, ky bast nuk i doli, pasi shiu nuk filloi aq herët sa u parashikua, duke bërë që finlandezi të ishte shumë i ngadaltë me gomat e reja (pa ujë në pistë, gomat për shi nuk ruajnë do integritetin strukturor në shpejtësi të mëdha, dhe degradohen shpejtë për disa xhiro.)

Në xhiron 19, shiu kishte filluar dhe shumica e pilotëve ndërruan gomat. Megjithatë, në këtë fazë pista nuk kishte ujë, duke bërë që gomat e shiut të konsumoheshin shpejtë. Timo Glock kishte përdorur goma të mesme që ishin më të përshtatshme për atë situatë. Kjo gjë solli një përmirsim madhor për gjermanin i cili u ngjit në vendin e tretë. Edhe pilotët e tjerë ndoqën shëmbullin e tij dhe vendosën goma të mesme, që ishin të përshtatshme deri në xhiron e 31 kur shiu i rrëmbyeshëm filloi dhe pista u përmbyt nga uji. Kjo gjë bëri që pilotët të hynin sërisht në bokse për të vendosur gomat e shiut. Kushtet e garimit u bënë aq të këqija saqë Sebastien Buemi dhe Sebastian Vettel (i cili ishte i teti) të rrëshqisnin në xhiron e 31të dhe të dilnin nga pista, duke sjellë tërheqjen nga gara edhe pse ishin me goma shiu.

Për shkak të ujit të tepërt në pistë, gara u ndal në xhiron e 33të dhe rezultatet u morën sipas renditjes deri në xhiron e 31të (xhiro e parafundit e kryer në përputhje me rregulloren sportive 42.8). Tetë pilotët e parë morën vetëm gjysmën e pikëve. Button mori fitoren e dytë sezonale dhe u vlerësua me 5 pikë; kjo ishte hera e parë që ai fitonte dy gara rresht dhe fitorja e tretë në karrierë. Kjo fitore e bëri Brawn ekipin e dytë pas Alfa Romeo (në sezonin 1950) që fiton dy Çmime të mëdha të para ku merr pjesë. Nick Heidfeld u rendit i dyti para Timo Glock me Toyota. Heidfeld u bë piloti i parë që arrin podium me një makinë të pajisur me sistemin KERS.

Pas garës
parapamje|majtas|Trulli, Barrichello, Hamilton dhe Webber ndalojnë makinat e tyre në vijën e fillimit të garës pas vendimit për të vendosur flamurin e kuq, që solli ndërprerjen e garës.
parapamje|majtas|Tifozët duke u larguar nga ulëset pasi gara u anullua.

Pilotët përgjithsisht e mbështetën vendimin për të ndërprerë garën, duke vënë në dukje pamjen e dobët (në xhirot e fundit të garës) dhe shiun e rëndë.

Zyrtarët në Malajzi konfirmuan se ata do të rishikonin orarin e fillimit të garës për edicionin 2010. Mokhzani Mahathir, presidenti i Cirkuitit Ndërkombëtar të Sepangut, tha se ai u konsultua me Bernie Ecclestone pas garës dhe se kishin rënë dakord për të parë orarin. Megjithatë, Ecclestone zbuloi se nuk kishte asnjë problem me orarin, duke deklaruar:

Mahathir sygjeroi edhe vendosjen e sistemit të ndriçimit (një sistem të ngjashëm me atë të Çmimin e madh të Singaporit) për të ndriçuar cirkuitin në garat e ardhshme.

Klasifikimi
Kualifikueset
PozNrPilotiKonstruktoriP1P2P3Nisja122 Jenson ButtonBrawn-Mercedes1:35.0581:33.7841:35.181129 Jarno TrulliToyota1:34.7451:33.9901:35.2732315 Sebastian VettelRed Bull-Renault1:34.9351:34.2761:35.51813423 Rubens BarrichelloBrawn-Mercedes1:34.6811:34.3871:35.6518510 Timo GlockToyota1:34.9071:34.2581:35.6903616 Nico RosbergWilliams-Toyota1:35.0831:34.5471:35.7504714 Mark WebberRed Bull-Renault1:35.0271:34.2221:35.797585 Robert KubicaBMW Sauber1:35.1661:34.5621:36.106694‡ Kimi RäikkönenFerrari1:35.4761:34.4561:36.1707107‡ Fernando AlonsoRenault1:35.2601:34.7061:37.6599116‡ Nick HeidfeldBMW Sauber1:35.1101:34.769101217 Kazuki NakajimaWilliams-Toyota1:35.3411:34.78811131‡ Lewis HamiltonMcLaren-Mercedes1:35.2801:34.90512142‡ Heikki KovalainenMcLaren-Mercedes1:35.0231:34.924141511 Sébastien BourdaisToro Rosso-Ferrari1:35.5071:35.43115163‡ Felipe MassaFerrari1:35.64216178‡ Nelson Piquet, Jr.Renault1:35.708171821 Giancarlo FisichellaForce India-Mercedes1:35.908181920 Adrian SutilForce India-Mercedes1:35.951192012 Sébastien BuemiToro Rosso-Ferrari1:36.10720Burimi:

Sebastian Vettel mori një penalitet me dhjetë pozicione për shkak se shkaktoi një aksident të shmangshëm me Robert Kubicën në Çmimin e madh të Australisë.
Rubens Barrichello mori një penalitet me pesë pozicione për shkak se ndryshoi kutinë e shpejtësisë.

Gara
 Poz Nr Piloti Konstruktori Xhiro Koha/Tërhequr Nisja Pikë 1 22   Jenson Button  Brawn-Mercedes 31 55:30.622 1 5 2 6‡   Nick Heidfeld  BMW Sauber 31 + 22.722 10 4 3 10   Timo Glock  Toyota 31 + 23.513 3 3 4 9   Jarno Trulli  Toyota 31 + 46.173 2 2.5 5 23   Rubens Barrichello  Brawn-Mercedes 31 + 47.360 8 2 6 14   Mark Webber  Red Bull-Renault 31 + 52.333 5 1.5 7 1‡   Lewis Hamilton  McLaren-Mercedes 31 + 1:00.733 12 1 8 16   Nico Rosberg  Williams-Toyota 31 + 1:11.576 4 0.5 9 3‡   Felipe Massa  Ferrari 31 + 1:16.932 16 10 11   Sébastien Bourdais  Toro Rosso-Ferrari 31 + 1:42.164 15 11 7‡   Fernando Alonso  Renault 31 + 1:49.422 9 12 17   Kazuki Nakajima  Williams-Toyota 31 + 1:56.130 11 13 8‡   Nelson Piquet, Jr.  Renault 31 + 1:56.713 17 14 4‡   Kimi Räikkönen  Ferrari 31 + 2:22.841 7 15 15   Sebastian Vettel  Red Bull-Renault 30 Rëshqitje 13 16 12   Sébastien Buemi  Toro Rosso-Ferrari 30 Rëshqitje 20 17 20   Adrian Sutil  Force India-Mercedes 30 + 1 xhiro 19 18 21   Giancarlo Fisichella  Force India-Mercedes 29 Rrëshqitje 18 Tër 5   Robert Kubica  BMW Sauber 1 Motorri 6 Tër 2‡   Heikki Kovalainen  McLaren-Mercedes 0 Rëshqitje 14Burimi:

 Gara ishte prograuar me 56 xhiro por u ndërpre herët për shkak të shiut të rëndë. Vetëm gjysma e pikëve u dhanë.
 Kjo ishte vetëm gara e pestë në Formula Një që ndërpritet para distancës 75%: të tjerat ishin Spanja 1975, Austria 1975, Monako 1984 dhe Australisë 1991 (gara më e shkurtër në histori).

Renditja e kampionatit pas garës
Renditja e pilotëve
  Piloti Pikë 10px 1  Jenson Button 15 10px 2  Rubens Barrichello 10 10px 3  Jarno Trulli 8.5 10px 4  Timo Glock 8 10px 5 5  Nick Heidfeld 4 Burimi: Renditja e konstruktorëve
  Konstruktori Pikë 10px 1  Brawn-Mercedes 25 10px 2  Toyota 16.5 10px 4 3  BMW Sauber 4 10px 1 4  Renault 4 10px 1 5  Williams-Toyota 3.5 Burimi: 

 Shënim: Vetëm pesë pozicionet e para në secilën renditje janë përfshirë.

 Referime 

Lidhje të jashtme

Kategoria:Çmimi i madh i Malajzisë
Kategoria:Gara të sezonit 2009 në Formula Një